తిరుగులేని మనిషి

తిరుగులేని మనిషి 1981 లో విడుదలైన తెలుగు యాక్షన్ చిత్రం. దేవి ఫిల్మ్ ప్రొడక్షన్స్ బ్యానర్‌లో కె. దేవీ వర ప్రసాద్ నిర్మించగా, కె . రాఘవేంద్రరావు దర్శకత్వం వహించాడు. ఇందులో ఎన్‌టి రామారావు, చిరంజీవి, రతి అగ్నిహోత్రి ముఖ్య పాత్రల్లో నటించారు. కెవి మహదేవన్ సంగీతం అందించాడు. ఈ చిత్రం బాక్సాఫీసు వద్ద ఘోరంగా విఫలమైంది.

 కథ 
యువ న్యాయవాది రాజా (ఎన్‌టి రామారావు) తన ప్రాక్టీస్‌ను ప్రారంభించి మొదటి కేసులో విజయం సాధిస్తాడు. అతను బిగ్ షాట్ శశిభూషణ రావు (జగ్గయ్య) కుమారుడు, పద్మకు (ఫటాఫట్ జయలక్ష్మి) సోదరుడు. స్థానిక క్లబ్‌లలో గిటార్ వాయించే గాయకుడు కిషోర్ (చిరంజీవి) తో పద్మ ప్రేమలో పడుతుంది. శశిభూషణ రావు వారి ప్రేమను అంగీకరించడు. కిషోర్ పేదరికాన్ని అవమానిస్తాడు. పద్మ నిద్ర మాత్రలు వేసుకొని ఆత్మహత్యా యత్నం చేస్తుంది., కాని సోదరుడు రాజా ఆమెను సమయానికి రక్షిస్తాడు. తండ్రి లేని సమయంలో కిషోర్‌తో ఆమెకు పెళ్ళి చేస్తాడు. వారి తండ్రి వారిపై కోపం తెచ్చుకుంటాడు. కాని మనవడు పుట్టినపుడూ కుమార్తెను క్షమించి, వారికి మళ్ళీ దగ్గరౌతాడు.

మరోవైపు రాజా, డబ్బు కోసం ప్రజలను మోసం చేసే సీత (రతి అగ్నిహోత్రి) ఆమె మామ దొంగ రాముడు (అల్లు రామలింగయ్య) లను కలుస్తూ ఉంటాడు. అతను వారిని సంస్కరించడానికి ప్రయత్నిస్తాడు. వారికి తన సొంత కార్యాలయంలో ఉద్యోగాలిస్తాడు. ఊహించని సంఘటనలో, రాజా తన తండ్రికి బంగారం వజ్రాలను స్మగ్లింగు చేసే ముఠాతో సంబంధం ఉందని తెలుసుకుంటాడు. అతని తండ్రిని చంపేస్తారు. కాని అతడు ముఠా గురించి ఏమీ ఎప్పడు.

ఒకప్పుడు తన తండ్రి సహాయం చేసిన నాగులు (సత్యనారాయణ) ను రాజా కలుస్తాడు. ముఠాను ఛేదించడంలో అతని సలహా తీసుకుంటాడు. తన ప్రయత్నాలలో, కిషోరుకు ఆ ముఠాతో సంబంధం ఉందని తెలిసి షాకవుతాడు. ఆ ముఠాను విడిచిపెట్టి, వారి యజమానిని కనిపెట్టడంలో సహాయం చేయమని కిషోర్ను హెచ్చరిస్తాడుఉన్న నాగులేననీ తెలుసుకుంటారు.. హీరోలు ముఠాతో పోరాడి కిషోర్ బిడ్డను రక్షించడంతో సినిమా ముగుస్తుంది.

 తారాగణం 

 రాజాగా ఎన్.టి.రామారావు
 కిషోర్ పాత్రలో చిరంజీవి
 సీతగా రతి అగ్నిహోత్రి
 పద్మగా జయలక్ష్మి
 నాగులుగా సత్యనారాయణ
 శశిభూషణ రావుగా జగ్గయ్య 
 దొంగ రాముడుగా అల్లు రామలింగయ్య
 గూండా పాత్రలో బాబ్ క్రిస్టో
 న్యాయవాదిగా ముక్కామల
 రామయ్యగా మల్లాది
 పోలీస్ కానిస్టేబుల్‌గా చిడతల అప్పారావు

 సాంకేతిక సిబ్బంది 

 కళ: భాస్కర రాజు
 నృత్యాలు: సలీం
 స్టిల్స్: శ్యామ్ కుమార్
 పోరాటాలు: కె.ఎస్.మాధవన్
 సంభాషణలు: సత్యానంద్
 సాహిత్యం: ఆచార్య ఆత్రేయ
 నేపథ్య గానం: ఎస్పీ బాలు, పి. సుశీల
 సంగీతం: కె.వి.మహదేవన్
 కూర్పు: కోటగిరి వెంకటేశ్వరరావు
 ఛాయాగ్రహణం: కె.ఎస్.ప్రకాష్
 నిర్మాత: కె. దేవి వర ప్రసాద్
 చిత్రానువాదం - దర్శకుడు: కె. రాఘవేంద్రరావు
 బ్యానర్: దేవి ఫిల్మ్ ప్రొడక్షన్స్
 విడుదల తేదీ: 1981 ఏప్రిల్ 1

 పాటలు 
పాటలు ఆచార్య ఆత్రేయ రాయగా, కె.వి.మహదేవన్ సంగీతం సమకూర్చాడు.
క్ర.సంపాటగాయనీ గాయకులునిడివి1"మధురం మధురం"ఎస్పీ బాలు, పి.సుశీల4:132"బరిలోకి దిగనా"ఎస్పీ బాలు, పి.సుశీల4:073"రావమ్మ రావమ్మ"ఎస్పీ బాలు, పి.సుశీల3:584"నిన్ను పుట్టించినోడు"ఎస్పీ బాలు, పి.సుశీల3:475"ఎంతసేపు ఎంతసేపు"ఎస్పీ బాలు, పి.సుశీల4:186"యవ్వనం ఒక నందనం"ఎస్పీ బాలు, పి.సుశీల4:18 

 మూలాలు 

వర్గం:ఎన్టీఆర్‌ సినిమాలు
వర్గం:చిరంజీవి నటించిన సినిమాలు
వర్గం:అల్లు రామలింగయ్య నటించిన చిత్రాలు
వర్గం:సత్యనారాయణ నటించిన చిత్రాలు